open-index/open-wikipedia-markdown huggingface dataset:
Borgzittens

**Borgzittens** () is en Eddelgood un Oort in de Gemeen Tiss (Samtgemeen Zittens) in’n Landkreis Rodenborg, Neddersassen.

## Geografie

Borgzittens liggt an de Oost, dicht bi de Steed, an de de Borgzittenser Beek un de Kalver Beek in de Oost münnen doot. In’n Süüdoosten doot de Naturschuulrebeden Tister Buernmoor un Ekelmoor liggen.

De Naveröörd sünd Kalf in’n Noorden, Herwigshoff in’n Noordoosten, Veloh in’n Oosten, Avensermoor un Everstörpermoor in’n Süüdoosten, Stemmen in’n Süden, Appel un Homersen in’n Süüdwesten, Zittens in’n Westen un Tiss in’n Noordwesten.

## Historie

Dat Goodshuus is 1856 boot worrn. Den 10.000&nbsp;m² groten Goodspark hett Franz Christian Schaumburg plaant.

Nadem Alexander von Schulte sien Besitt dörbrocht harr, hett 1880 de Kloosterkamer Hannover siene Länner köfft.

Bet 1933 weer Georg Weidenhöfer Pächter von dat Good Borgzittens. 1931 is de Moorbahn Borgzittens anleggt worrn, mit de bet 1999 Törf ut dat Moor transporteert worrn is. 

In’n Eersten Weltkrieg sünd twee Soldaten ut Borgzittens fullen oder vermisst.

### Goodsherrn

* –1728: Alexander Schulte
* –1801: Alexander Schulte
* 1801–1846: Caspar Detlev von Schulte
* 1848–: Alexander von Schulte

### Verwaltungsgeschicht

In de Franzosentied von 1810 bet 1814 hett de Oort to de Mairie Groot Zittens in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Zittens in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

Borgzittens weer en Goodsbezirk un is 1928 Deel von de Gemeen Tiss worrn.

### Inwahnertall

### Religion

Borgzittens is evangeelsch-luthersch präägt un höört to dat Kaspel von de Dionysius-Kark in Zittens.

För de Kathoolschen is de Hillig-Hart-Jesu-Kark in Töst tostännig, de siet 1. November 2014 to de Karkengemeen St. Petrus in Bookholt tohöört.

## Kultur

En Denkmaal för de Fullenen ut de twee Weltkrieg’ steiht in Zittens an de Kark.

## Weertschop un Infrastruktur

### Verkehr

Dör Borgzittens löppt de Landsstraat 142, de in’n Westen na Zittens un Zeven geiht un in’n Oosten in Wist bi Töst an de Bundsstraat 75 ran. In’n Noorden geiht de Kreisstraat 149 von de L&nbsp;142 af na Kalf un Freetz an de L&nbsp;130.

De nächste Autobahn is de Autobahn 1 (Afsnidd Hamborg–Bremen). De Opfohrt 47 Zittens liggt so veer Kilometer in’n Noordwesten von Borgzittens.

De nächste Bahnhoff is so bi 13 Kilometer wied weg in’n Oosten de Bahnhoff Töst an de Bahnlien Hamborg–Bremen. Fröher hett dat in de Neegd ok en Bahnhoff an de Bahnlien Wilst–Töst geven. Dat weer een Kilometer in’n Noorden de Bahnhoff Tiss. Personenverkehr hett dat dor von 1917 bet 1971 geven.

## Footnoten
Groot Zittens

**Groot Zittens** () weer en Dörp in de Gemeen Zittens (Samtgemeen Zittens) in’n Landkreis Rodenborg, Neddersassen. Groot Zittens weer fröher en egenstännige Gemeen, billt vondaag aver mit Lütt Zittens, mit dat Groot Zittens kumplett tohoopwussen is, den Oort Zittens. För Infos över den aktuellen Oort, kiek bi *[[Zittens]]*.

To Groot Zittens höört von öllers ok de Hoff Kön’hoff mit to.

## Geografie

Groot Zittens liggt an dat rechte Över von de Oost. En Stück in’n Westen münnt ok de Ramm in de Oost.

De Naveröörd sünd Lengenbossel in’n Noorden, Freetz, Kalf un Tiss in’n Noordoosten, Borgzittens in’n Oosten, Lütt Zittens in’n Süden, Homersen un Kön’hoff in’n Süüdwesten, Groot Meckels in’n Westen un Lütt Meckels un Nüddel in’n Noordwesten.

## Historie

In’n Eersten Weltkrieg sünd 30 Soldaten ut Groot Zittens fullen oder vermisst.

### Verwaltungsgeschicht

In de Franzosentied von 1810 bet 1814 hett de Oort to de Mairie Groot Zittens in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Zittens in dat Amt Zeven tohöört. Bet in de Tied üm 1800 rüm hebbt veer Hööv in Groot Zittens noch to dat Amt Rodenborg höört. Na 1885 weer dat in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg.

1960 is Groot Zittens denn mit Lütt Zittens to de ne’e Gemeen Zittens tohoopleggt worrn.

### Inwahnertall

### Religion

Groot Zittens is evangeelsch-luthersch präägt un höört to dat Kaspel von de Dionysius-Kark in Zittens.

För de Kathoolschen is de Hillig-Hart-Jesu-Kark in Töst tostännig, de siet 1. November 2014 to de Karkengemeen St. Petrus in Bookholt tohöört.

## Footnoten
Sootel

**Sootel** () is en Dörp in de Gemeen Scheeßl in’n Landkreis Rodenborg, Neddersassen.

## Geografie

An Sootel flütt de Sooteler Beek langs, de een Kilometer in’n Noorden in’n Alpershusener Möhlenbeek münnt. In’n Westen von’n Oort liggt dat Hatzer un Sooteler Moor.

De Naveröörd sünd Alpershusen in’n Noorden, Homersen un Appel in’n Noordoosten, Helsch un Hunhorn in’n Süüdoosten, Wenkeloh un Westeresch in’n Süden, Olenhöben un Wittkopsbossel in’n Süüdwesten, Bockhorst in’n Westen un Hatz in’n Noordwesten.

## Historie

In’n Tweten Weltkrieg sünd twölv Soldaten ut Sootel fullen oder vermisst.

### Verwaltungsgeschicht

In de Franzosentied von 1810 bet 1814 hett de Oort to de Mairie Groot Zittens in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Böörd Zittens in dat Amt Zeven tohöört. 1852 müss dat Amt Zeven de Gemeen denn aver an dat Amt Rodenborg afgeven. Na 1885 weer Sootel in’n Kreis Rodenborg. 1977 is dat Deel von’n ne’en, grötteren Landkreis Rodenborg worrn.

Von 1964 bet 1974 weer de Gemeen Sootel Maat von de Samtgemeen Scheeßl. De Oort is an’n 1. März 1974 mit de Gemeenreform in Neddersassen Deel von de Gemeen Scheeßl worrn. Dorbi sünd de Gemeen Sootel un de Samtgemeen Scheeßl oplööst worrn.

### Inwahnertall

### Religion

Sootel is evangeelsch-luthersch präägt un höört to dat Kaspel von de Lucas-Kark in Scheeßl.

För de Kathoolschen is de Corpus-Christi-Kark in Rodenborg tostännig.

### Börgermeesters

* 1966–1967: Hermann Dodenhof
* 1972–1974: Hermann Dodenhof

## Kultur

En Denkmaal för de Fullenen ut den Tweten Weltkrieg in Form von Holttafeln mit de Naams hängt in Scheeßl in de Kark.

### Verenen

Sootel hett en Schüttenvereen, de 1919 grünnt worrn is.

## Weertschop un Infrastruktur

Sootel hett en egene freewillige Füürwehr, de 1935 grünnt worrn is.

### Verkehr

Dör Sootel löppt de Kreisstraat 219, de in’n Süüdwesten över Wittkopsbossel na Hetzweeg an de Landsstraat 131 ran geiht un in’n Noordoosten na Homersen an de Landsstraat 130. In’n Oosten geiht de K&nbsp;226 bi Helsch an de L&nbsp;130 un in’n Süden de K&nbsp;225 na Westeresch an de L&nbsp;131. De L&nbsp;130 geiht in’n Noordoosten na Zittens un in’n Süden na Scheeßl an de Bundsstraat 75. De L&nbsp;131 löppt in’n Noordwesten na Elsdörp un Zeven an de Bundsstraat 71 un in’n Süüdoosten na Scheeßl an de B&nbsp;75.

De nächste Autobahn is de Autobahn 1 (Afsnidd Hamborg–Bremen). De Opfohrt 47 Zittens liggt so negen Kilometer in’n Noordoosten von Sootel.

De nächsten Bahnhööv sünd so bi negen Kilometer wied weg in’n Süüdoosten de Bahnhoff Scheeßl un de Bahnhoff Lauenbrüch an de Bahnlien Hamborg–Bremen.

## Footnoten
Herwigshoff

De **Herwigshoff** () is en Hoff in de Gemeen Tiss (Samtgemeen Zittens) in’n Landkreis Rodenborg, Neddersassen.

## Geografie

In’n Süden von’n Herwigshoff münnt de Heidenauer Au in de Oost un in’n Noordwesten liggt dat Töhrenholt. De Hoff liggt twüschen de Naturschuulrebeden Groot Everstörper Moor in’n Noorden, Groot Moor bi Wist in’n Süüdoosten un Tister Buernmoor in’n Süüdwesten.

De Naveröörd sünd Kallmoor in’n Noorden, Evsdörp un Avens in’n Noordoosten, Wüstenhöben in’n Oosten, Wist un Veloh in’n Süüdoosten, Borgzittens in’n Süüdwesten, Kalf in’n Westen un Freetz un Ramshuus in’n Noordwesten.

## Historie

De Herwigshoff is in dat 19. Johrhunnert as Vörwark von dat Good Borgzittens grünnt worrn.

In de Nacht op’n 5. Juni 2004 is en Brand utbraken in en Schüün op’n Herwigshoff. Dorbi hett dat en Schaden von en poor hunnertdusend Euro geven.

Siet 2006 sitt de Vereen *Music Community* op’n Herwigshoff, de Musikers ünnerstütten deit. Sietdem hett dat dor ok en Reeg Musikfestivals geven, ünner annern dat *Oakfield-Festival* un dat *Seifenblasen-Festival*.

### Verwaltungsgeschicht

De Hoff hett vör 1885 to de Böörd Zittens in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

De Oort is 1928 as Deel von’n Goodsbezirk Borgzittens an de Gemeen Tiss kamen.

### Religion

De Herwigshoff is evangeelsch-luthersch präägt un höört to dat Kaspel von de Dionysius-Kark in Zittens.

För de Kathoolschen is de Hillig-Hart-Jesu-Kark in Töst tostännig, de siet 1. November 2014 to de Karkengemeen St. Petrus in Bookholt tohöört.

## Weertschop un Infrastruktur

### Verkehr

De Herwigshoff is över lüttjere Straten verbunnen mit de Landsstraat 142, de in’n Westen na Zittens un Zeven geiht un in’n Oosten in Wist bi Töst an de Bundsstraat 75 ran. In Borgzittens geiht de Kreisstraat 149 von de L&nbsp;142 af na Kalf un Freetz an de L&nbsp;130.

De nächste Autobahn is de Autobahn 1 (Afsnidd Hamborg–Bremen). De Opfohrt 47 Zittens liggt so söss Kilometer in’n Westen von’n Herwigshoff.

De nächste Bahnhoff is so bi 16 Kilometer wied weg in’n Süüdoosten de Bahnhoff Töst an de Bahnlien Hamborg–Bremen. Fröher harr de Hoff ok en egen lütten Bahnhoff an de Bahnlien Wilst–Töst. Personenverkehr hett dat dor von 1917 bet 1971 geven.

## Footnoten
Raivis Belohvoščiks

**Raivis Belohvoščiks** (* 21. Januar 1976 in Riga) is en ehmalger lettisch Radrennfohrer.

## Leben
Sien gröttste Erfolg weer de Sieg bi dat belgisch Deelstreckenrennen Dree Daag vun De Panne in dat Johr 2003. Besünners goot weer he bi dat Eenzeltietfohren. So wunn he in disse Disziplin de Chrono des Nations un Grand Prix d’Europa, as ok mehrfack de lettisch Landsmeesterschapen. Dreemal hett he an de Tour de France deelnommen un hett dorbi 2001 und 2002 jewiels dat Teel in Paris reckt. Nah de Saison 2011 hett he sien Loopbahn afslooten. 

## Wat he schafft hett
**1995**
* Lüttich–Bastogne–Lüttich (U23)

**1996**
* Lüttich–Bastogne–Lüttich (U23)

**1999**
* Grand Prix d'Europa (*mit [[Marco Pinotti]]*)
* een Deelstreck Düütschland-Tour

**2002**
*  Lettisch Meester - Straatenrennen

**2003**
* Gesamtwertung Dree Daag vun De Panne
*  Lettisch Meester - Eenzeltietfohren

**2005**
*  Lettisch Meester – Eenzeltietfohren

**2006**
*  Lettisch Meester – Eenzeltietfohren
* Chrono des Nations

**2007**
*  [ Lettisch Meester – Eenzeltietfohren

**2008**
*  Lettisch Meester - Eenzeltietfohren
* eine Etappe ENECO Tour

**2009**
*  Lettisch Meester - Eenzeltietfohren

**2010**
* Lettisch Meester - Eenzeltietfohren

## Teams
*1997 Cédico-Ville de Charleroi 
*1998 Mapei-Bricobi 
*1999–2002 Lampre-Daikin
*2003 Marlux-Wincor-Nixdorf 
*2004 Chocolade Jacques-Wincor Nixdorf 
*2005 Universal Caffè-Styloffice 
*2006 Universal Caffè
*2007 Saunier Duval-Prodir
*2008 Saunier Duval-Scott / Scott-American Beef
*2009 Betonexpressz 2000-Limonta
*2010 Ceramica Flaminia
*2011 Team Vorarlberg

## Weblenken
* Indrag in de Datenbank vun Radsportseiten.net
* Indrag in de Datenbank vun de Tour de France
Augustenhoff

De **Augustenhoff** () is en Hoff, de to dat Dörp Heeßel in de Gemeen Hemmoor (Samtgemeen Hemmoor) in’n Landkreis Cuxhoben, Neddersassen, höört.

## Geografie

De Oort liggt op de Loomster Geest. Dat Water ut dat Rebeed flütt över’n Heeßeler Möhlengraven na de Oost hen af.

De Naveröörd sünd de Herrlichkeit un Hemmoor in’n Noorden, Warstood in’n Oosten, Wedelsforth in’n Süüdoosten, Heeßel mit Pulvermöhl un Schuppenfeld in’n Süden, Bröckelbeek in’n Westen un Westersood in’n Noordwesten.

## Historie

De Augustenhoff is 1933 grünnt worrn. In dat Johr hett Hermann Karsten dor en Wahnhuus boot. Karsten harr 1898 den Hoff Wedelsforth köfft. Op den 85 Hektar groten Hoff hett he bet 1914 wertschop. In dat Johr hett em de Hemmoor Zement AG den Hoff afköfft un Karsten is in en Huus an’n Karkplatz in Warstood tagen. 23,5 Hektar Land op’n Hungerkamp in’n Noorden von Heeßel hett he aver behollen. Dat weer allens Öödland. 1918 hett he anfungen, dat Öödland to kultiveren. De Hoffsteed an’n Karkplatz weer aver lütt un ok en Stück weg von dat Land. Dorüm hett Karsten 1927 eerst en Schüün an de Steed von’n hüdigen Augustenhoff boot un denn 1933 dat Wahnhuus. Kort na 1933 is Hermann Karsten doodbleven un sien Söhn Waldemar hett den Hoff övernahmen. He is 1938 to’n Arbeidsdeenst un 1939 na de Wehrmacht intagen worrn. Von 1938 bet 1945 müss Waldemar siene Moder Auguste Karsten den Hoff bewirtschaften. Von ehr hett de Hoff ok sien Naam kregen.

1945 is de Hoff deelwies afbrennt un denn bilütten wedder opboot worrn. 1977 is de Bedriev in de Bullenmast instegen mit toeerst 52 Mastplätz. 1981 hett Waldemar sien Söhn den Hoff övernahmen. De Hoff harr to de Tied 54 Hektar. De Bullenmast is toeerst op 104 Mastplätz utboot worrn un denn op 202. 1996 hett de Hoff al 101,5 Hektar Land bewirtschaft. In dat Johr is dor ok en Boxenloopstall tokamen.

### Religion

De Augustenhoff is evangeelsch-luthersch präägt un höört to dat Kaspel von de Bartelmees-Kark in Loomst.

För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is.

## Weertschop un Infrastruktur

### Verkehr

De Augustenhoff liggt dicht bi de Kreisstraat 28, de in’n Noorden na Westersood un Hemmoor an de Bundsstraat 73 ran geiht un in’n Süden na Heeßel an de B&nbsp;495. De B&nbsp;495 geiht in’n Süden na Loomst un Bremervöör un de B&nbsp;73 in’n Noordwesten na Kumbarg, Oterndörp un Cuxhoben un in’n Süüdoosten över Heckthusen un Himmelpoorten na Stood.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 32 Kilometer in’n Süüdoosten von’n Augustenhoff.

De nächste Bahnhoff is so knapp veer Kilometer wied weg in’n Oosten de Bahnhoff Hemmoor an de Nedderelvbahn.

## Footnoten



## Weblenken

* Websteed över den Hoff (hoochdüütsch)
Andrei Murariu

**Andrei Murariu** (* 17. Februar 1986 in Bârlad) is en rumäänsch Schachgrootmeester.

Den Grootmeestertitel kreeg Murariu in’ Juli 2006. He wunn mit de rumäänsch Junioren-Mannschap twee Medaillen bi de Europameesterschapen 2003 un 2004 un hörr ok de Natschonalmannschap bi de Europääsch Mannschapsmeesterschap 2007 an. In dat glieker Johr wunn he ok dat Romgaz-Open un hett all tweemal dat Victor-Ciocâltea-Memorial wunnen.

Sien Schachvereen in Rumänien is de *CS Studențesc Medicină Timișoara*.

Traineert wurr Murariu vun Dorian Rogozenko.

## Weblenken
* Partien vun Murariu up chessgames.com (engelsch)
* Kört-Bio (engelsch)
* FIDE-Koort
Magnar Solberg

**Magnar Solberg** (* 4. Februar 1937 in  Soknedal (hüüd Midtre Gauldal), Provinz Sør-Trøndelag) is en ehmalger norweegsch Biathlet.

He wunn bi de Olympischen Winterspielen 1968 in Grenoble de Goldmedaille över 20 km un mit de 4×7,5-km-Staffel de Sülvermedaille. 1972 in Sapporo wurr he as 35-johriger nochmal Olympiasieger över de 20-km-Distanz. Dormit weer he de eerste Biathlet, de sien Goldmedaille in en Eenzelwettbewarf verteidigen kunn. 

Dorneben wunn Solberg, de vun Berop Polizeioffizier weer, tüschen 1969 un 1971 dree Sülver- un twee Bronzemedaillen bi Biathlon-Weltmeesterschapen.

1968 wurr he mit de Morgenbladet-Goldmedaille ehrt.

Solberg weer van 1972 an 34 Johren lang de öldste Eenzel-Olympiasieger vun all Tieden bi Winterspelen, bit he in' Februar 2006 vun den dormals 39-johrigen kanaadschen Skeletonfohrer Duff Gibson aflööst wurr.

Bi de Olympisch Winterspelen 1995 in Lillehammer hör he to de sössteihn utwählt Lüüd, de de Olympisch Flagg bi de Eröffnungsfier dragen drüffen.

## Weblenken
* Solberg ind e Datenbank vun Sportsreference.com (engelsch)
* Database Olympics
Böhn

**Böhn** betekent

* Böhn, de Deek van’r Mundhöhl, auk *Gagel* nöömt,
* Böhn, eunen Dackbodden oder Spieker, in Westfolen auk Balken.
Huuk

De **Hiuk** (*Huuk*), auk **Zipp** nöömt, is eun Deul van’n sachten Böhn un hängt in’r Medde van’n Böhnsail. Dor hengt et os eun lüttjet Anhängsel is eugens blaut to seuhen wen wer siene Sniute gans wied up maakt.

De Medinziners un de Dokters nöömt de Hiuk **Uvula** (lat. "uvula",*Druiveken, lüttje Druve*) oder auk no’n greeksken **Staphyle**, wat juste so lüttje Druve beduidet. To eun Sweer (Medizin) van’n Hiuk seggt man *Staphylitis*.

Raakt wat an de Hiuk maakt eun dat wörgen un kurkhalsen. Dat nöömt man de Wörg-Reflex.
## Anatomie
De Hiuk besteuht to grauten Deul iut eunen Muskel, den *Musculus uvulae*. Düsse Muskel werrt van’n Nervus vagus, wat de X. Brägennerven stuirt.

## De Huuk bi’r Artikulatschoon
**Kük auk bi [[Uvular Konsonant]]*
Uvulare Konsonanten werrn vörbröcht wenn man mit’r Tungen de Hiuk anröögt. Wenn de Huuk dor bi an’n Vibreern is dat eun uvularen Trill. In’n Plattduitsken gifft et den uvularen Frikativ [ʁ] un den uvularen Trill [ʀ] os Varianten van’n „r“, wat afhängig is van den Dialket.

## De Huuk bi Apen
Blangen den Minsken hebbt auk annere Primaten, os Meerkatten, Orang-Utangs un Paviane eun Hiuk. Den öhren Hiuk is man blaut in rudmentäre Form un nich kompleet utbillet. Dat maakt de Minske eugens to de euzigst Wesen mit eune rechten Hiuk.
## Kük auk bi
*Strott
*Böhnsail
## Borns
Gagel (Tähn)

Dat **Gagel**, ok **Gägel** (latiensch *Gingiva*) is dat Fleesch wat de Tähn mit'n Keev verbinnt.

De Föör twüschen Tähn un Gagel heet *Sulcus gingivalis*. Bi gesunne Minschen is de so wat twee Millimeters deep. Dat dreeeckige Stück vun'n Gagel twüschen de enkelten Tähn warrt „Interdentalpapill“ (*Papilla interdentalis*) nöömt.

Dat Reinigen vun'n Sulcus vun bakterielle Belääg un Spiesresten is nootwennig, üm keen Gagelsweer (Gingivitis) to kriegen, de gau in en Parodontitis ennen kann.
Labial

Eun **Labial** (lat. *labium* „Lippe/Nebben“), auk **Labiaal** schrieven, is ’n Konsonant, de mit eune oder auk mit beuden Lippen tuigt werrt. Liute, wo beude Lippen för briukt werrn nöömt man Bilabiale, de Liute wo de Unnerlippe de bövere Riege van’n Vörtähnen anröögt, nöömt man Labiodentale.

De fakenst labialen Phone sind [m] [p] [b], [f] un [v]. Man in’n Austwestfölsken gifft bi’r Hiattilgen auk den Liut [β]. 

Labilisatschoon gifft’t faken os eune sekundäre Artikulatschoon van Konsonanten. Dat engelske [w] is to’n Bispill so’n  labiovelaren Konsonant.

Labiale gifft’t in binoh ollen Sproken up’r Werlt. Blaut in’n gans poor Sproken as Tlingit, Eyak, Wichita un de meusten van’n Cherokee Sproken, finnt man nenne Labiale.
## Kük auk büi
*Labialisatschoon
*Artikulatschoonsstied

## Literatiur
* McDorman, Richard E. (1999). *Labial Instability in Sound Change: Explanations for the Loss of /p/*. Chicago: Organizational Knowledge Press. ISBN 0-967-25370-5.
Biathlon-Weltmeesterschapen 1989

De **24. [[Biathlon-Weltmeesterschapen]]** funnen 1989 in Feistritz an der Drau in Öösterriek statt. to'n eersten Mal wurrn de Weltmeesterschapen vun de Fruen un Mannlüüd gemeensam utdragen.

Eerstmals wurrn ok Mannschapswettbewarfen utdragen. Dorbi leepen all veer Löper tosommen. Jeder muss eenmal scheeten, eventuelle Straafrunnen is de Schütt alleen loopen. De anner dree Mannschapsliddmaaten mussen töven, bit de Kolleeg mit dat Scheeten un de Straafrunnen fardig weer. Eerst dornah leepen all veer gemeensam to dat nächste Scheeten bzw. in't Teel. 

Wiel dat in Feistritz/Drau wiels de Weltmeesterschapen kien Schnee geev, wurr blots de Loopstreck so goot as dat eben gung mit extra anfohren Schnee präpareert.

## Tietplaan

## Mannlüüd

### Sprint 10 km



**Datum**: 11. Februar 1989


### Eenzel 20 km



**Datum**: 7. Februar 1989


### Staffel 4 x 7,5 km



**Datum**: 12. Februar 1989


### Mannschap



**Datum**: 9. Februar 1989


## Fruen

### Sprint 7,5 km



**Datum**: 11. Februar 1989


### Eenzel 15 km



**Datum**: 7. Februar 1989


### Staffel 3 × 7,5 km



**Datum**: 12. Februar 1989


### Mannschap



**Datum**: 9. Februar 1989


## Medaillenspegel





## Enkeld Nahwiesen
Hullern

**Hullern** () is en Dörp in de Gemeen Hullern-Twielenfleet (Samtgemeen Lüh) in’n Landkreis Stood, Neddersassen.

To Hullern höört von öllers de Öörd Bachenbrook, Sövenhöben un Speersoort un de Hööv Kochshoff, Good Brook un Altona mit to.

## Geografie

Hullern liggt in de Masch von de Ünnerelv in de eerste Miel von Oolland. In’n Noordoosten liggt de Insel Lühsand.

De Naveröörd sünd Twielenfleet in’n Noorden, Greundiek un Steenkark in’n Süüdoosten, Bachenbrook un Dollern in’n Süden, Gothenborg un Ottenbeek in’n Süüdwesten, Stood in’n Westen un Speersoort, Wöhrn, Melau un Bassenfleet in’n Noordwesten. Op dat annere Över von de Elv in Sleswig-Holsteen doot de Öörd Haseldörp un Heteln liggen.

## Historie

Hullern kummt 1143 as *Thitgeriscoph* toeerst in de Oorkunnen vör. Disse Naam för den Oort, de von en Vörnaam un de Achtersülv *[[-koop]]* kummt, is as 'Ditterschop* noch bet in dat 16. Johrhunnert bruukt worrn.


In’n [[Eerst Weltkrieg|Eersten Weltkrieg]] sünd 29 Soldaten ut Twielenfleet fullen oder vermisst un in’n [[Tweet Weltkrieg|Tweten Weltkrieg]] 87.

=== Verwaltungsgeschicht ===

In de [[Franzosentied]] hett de Oort toeerst 1810 bet 1811 binnen dat [[Königriek Westfalen]] de Mairie Hullern in’n [[Kanton Steenkark]] billt un hett denn von 1811 bet 1814 to dat [[Eerst Franzöösch Kaiserriek|Franzöösche Kaiserriek]] ünner [[Napoleon]] un dor to de [[Mairie Hullern-Twielenfleet]] in’n [[Kanton Jörk]] höört.

De Oort hett vör 1852 to dat [[Grevengericht Oolland]] tohöört un denn von 1852 bet 1885 to dat [[Amt Jörk]]. Na 1885 weer dat in’n [[Kreis Jörk]]. 1932 is dat Deel von’n [[Landkreis Stood|Kreis Stood]] worrn.

De Oort is 1966 dör dat *Gesett över dat Tohoopsluten von de Gemenen Hullern un Twielenfleet in’n Landkreis Stood'' Deel von de nu gröttere Gemeen Hullern worrn, de sik an’n 1. Juli 1984 den ne’en Naam Hullern-Twielenfleet geven hett.

### Inwahnertall

### Religion

Hullern is evangeelsch-luthersch präägt un billt mit de Mauritius-Kark en egen Kaspel.

För de Kathoolschen is de Hillig-Geist-Kark in Stood tostännig.

## Kultur

En Denkmaal för de Fullenen ut de twee Weltkrieg’ steiht in Hullern an de Hullernstraat.

### Verenen

De Schüttenvereen Hullern-Twielenfleet is 1966 grünnt worrn.

## Weertschop un Infrastruktur

Hullern billt een von dree Oortswehrgruppen binnen de freewillige Füürwehr Hullern-Twielenfleet, de 1891 grünnt worrn is.

### Verkehr

Dör Hullern löppt de Landsstraat 140, de in’n Noordwesten an de L&nbsp;111 un na Stood geiht un in’n Süüdoosten över Greundiek, Steenkark un Mittelskark na Jörk.

De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost liggt so söven Kilometer in’n Süüdwesten von Hullern.

De nächste Bahnhoff is so bi söss Kilometer wied weg in’n Westen de Bahnhoff Stood an de Nedderelvbahn.

## Footnoten
Rosengoorn (Landkreis Horborg)

**Rosengoorn** () is en lütten Oort in de Gemeen Rosengoorn in’n Landkreis Horborg, Neddersassen.

## Geografie

Dichtbi doot dat Naturschuulrebeed Bökenbusch in’n Rosengoorn un dat Landschopsschuulrebeed Rosengoorn–Kiekbarg–Stuvenholt liggen.

De Naveröörd sünd Neegraven in’n Noorden, Alvsen un Sottörp in’n Noordoosten, Leversen un Sieversen in’n Oosten, Langenrehm, Ninndörp un Ems in’n Süüdoosten, Mienenbüddel un Raa in’n Süüdwesten, Höll, Ömbüddel un Eversen in’n Westen un Swiersdörp, Ilsdörp un Doasdörp in’n Noordwesten.

## Historie

Rosengoorn weer toeerst de Naam för dat grote Holt, dat Deel von de Horbörger Bargen is. De Forsthoff Rosengoorn is later denn anleggt worrn.

In’n Eersten Weltkrieg sünd twee Soldaten ut Rosengoorn fullen oder vermisst.

### Verwaltungsgeschicht

In de Franzosentied von 1810 bet 1814 hett de Oort to de Mairie Hittfeld in’n Kanton Hittfeld höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Vaagdie Hittfeld in dat Amt Horborg tohöört un denn von 1852 bet 1859 to dat Amt Hittfeld. 1859 is dat wedder Deel von dat Amt Horborg worrn. Na 1885 weer dat in’n Kreis Horborg. 1932 is dat Deel von’n ne’en, grötteren Landkreis Horborg worrn.

Rosengoorn weer en Goodsbezirk. As de Goodsbezirke 1928/1929 all oplööst worrn sünd, is de Bezirk Deel von de Gemeen Ems worrn. De Oort is an’n 1. Juli 1972 mit de Gemeenreform in Neddersassen Deel von de Gemeen Ninndörp worrn. An’n 18. Juli 1973 hett de Gemeen sik den ne’en Naam Rosengoorn geven.

### Inwahnertall

### Religion

Rosengoorn is evangeelsch-luthersch präägt un höört to dat Kaspel von de Mauritius-Kark in Hittfeld.

För de Kathoolschen is de St.-Ansgar-Kark in Hittfeld tostännig, dat siet 2014 to de Karkengemeen Goden Hirt in Winsen tohöört.

## Kultur

Gedenktafeln för de Fullenen ut de twee Weltkrieg’ hängt in Hittfeld an de Kark.

## Weertschop un Infrastruktur

### Verkehr

Dör Rosengoorn löppt de Kreisstraat 52, de in’n Westen an de Bundsstraat 3 ran geiht un in’n Oosten över Sieversen an de Autobahn 261 över Westerhoff na Tötsen.

De nächste Autobahn is de Autobahn 261. De Opfohrt 3 Tötsen liggt so veer Kilometer in’n Oosten von Rosengoorn.

De nächste Bahnhoff is so bi negen Kilometer wied weg in’n Oosten de Bahnhoff Hittfeld an de Bahnlien Hamborg–Bremen.

## Footnoten
Finkwarder Blomensand

De **Finkwarder Blomensand** () weer en lütten Oort, de vondaag to Hamborg höört.

## Geografie

De Finkwarder Blomensand leeg in de Süderelv. Nadem de Ole Süderelv von de Elv aftrennt worrn is, is de Blomensand vondaag aver mit’n fasten Wall verbunnen.

De Naveröörd sünd Finkwarder in’n Noorden, Oolwarder in’n Oosten, Francop/Veertigstücken in’n Süden un Neefeld/Nincop in’n Westen.

## Historie

De Finkwarder Blomensand is vondaag Deel von dat Spöölfeld von de Slickdeponie Francop. Den olen Hoff op’n Blomensand gifft dat nich mehr.

### Verwaltungsgeschicht

De Oort hett vör de Tied üm 1765 rüm to de Vaagdie Finkwarder in dat Amt Horborg höört un weer denn von 1765 af an in de Vaagdie Oolwarder un Finkwarder. Na 1885 weer dat in’n Kreis Horborg. 1932 is dat Deel von’n ne’en, grötteren Kreis Horborg worrn. Mit dat Groot-Hamborg-Gesett is de Finkwarder Blomensand to’n 1. April 1937 Deel von de Stadt Hamborg worrn.

Vondaag tellt dat Rebeed to’n Hambörger Stadtdeel Francop.

### Inwahnertall

### Religion

De Finkwarder Blomensand is evangeelsch-luthersch präägt un höört to dat Kaspel von de Nikolai-Kark in Finkwarder. Von wegen, dat dor lichter hentokamen weer, hebbt de Lüüd von’n Finkwarder Blomensand sik aver ok na de Pankratius-Kark in Neefeld hollen. 

## Footnoten
Landherrnschop Ritzbüttel

De **Landherrnschop Ritzbüttel** weer een von de veer Landherrnschoppen von dat Land Hamborg.

## Historie

De Landherrnschop is 1864 mit dat *Gesetz über die Reorganisation in der Verwaltung und Rechtspflege des Amtes Ritzebüttel* nee billt worrn. De Rechtspleeg in dat Amt Ritzbüttel hett dat Amtsgericht Ritzbüttel övernahmen. De Opgaven von’n Amtmann, wat jümmer en hambörgschen Senater weer, hett denn de Amtsverwalter övernahmen. De Opsicht över den Amtsverwalter harr de Landherr. Landherr weer wieder en hambörgschen Senater, aver de Landherrn hebbt nich in Ritzbüttel leevt.

To de Landherrnschop Ritzbüttel hebbt 1874 de Gemenen Arensch, Berensch, Cuxhoben (mit Ritzbüttel), Döös, Duhnen, Groden, Godendörp, Holt, Neewark, Ox, Sahlenborg, Spangen, Stickenbüttel, Süderwisch un Westerwisch tohöört. De beiden Flecken Ritzbüttel un Cuxhoben harrn sik eerst an’n 13. Dezember 1872 to een Gemeen tohoopslaten.

An’n 1. Mai 1905 is ok Döös Deel von Cuxhoben worrn. Cuxhoben hett an’n 15. März 1907 Stadtrechten kregen. Mit de Hambörgsche Städteordnung von’n 2. Januar 1924 is de Stadt Cuxhoben ut de Landherrnschop Ritzbüttel utscheden.

De Landherrnschop is an’n 19. November 1926 denn oplööst worrn. De Öörd, de 1926 noch Deel von de Landherrnschop Ritzbüttel weren, sünd Deel von de Landherrnschop Hamborg worrn. De Landherrnschop Hamborg hett bet to dat Groot-Hamborg-Gesett von 1937 bestahn.

### Landherrn
* 1864–1877: Gustav Heinrich Kirchenpauer
* 1878–1892: Charles Ami de Chapeaurouge
* 1893–1900: Max Predöhl
* 1902–1911: Werner von Melle
* 1911–1915: Emil Max Gotthold August Mumßen
* 1920: Carl Wilhelm Petersen
* 1924–1931: Heinrich Stubbe
* 1931–1933: Rudolf Roß
* 1933–1936: A. Klepp

### Amtsverwalters

* 25. Juli 1864–2. Januar 1868: Samuel Samuelson
* 15. März 1868–18. Oktober 1891: Charles Anthony Werner
* 4. Januar 1892–31. Dezember 1909: Gustav Wilhelm Kaemmerer
* 4. Januar 1910–31. Dezember 1923: Peter Ludwig Sthamer
* 29. November 1924–24. April 1933: Andrew Grapengeter
* 24. April 1933–30. September 1933: B. Rüger (kommissarsch)
* 1. Oktober 1933–19. September 1935: Wilhelm Klostermann (ehrenamtlich)
Westerhoff

**Westerhoff** betekent

* Westerhoff, Oort in de Gemeen Cuxhoben in’n Landkreis Cuxhoben, Neddersassen,
* Westerhoff, Oort in de Gemeen Rosengoorn in’n Landkreis Horborg, Neddersassen,
* Westerhoff, Oort in de Gemeen Kaolefelle in’n Landkreis Nuurten, Neddersassen.

**Westerhoff** is de Familiennaam von

* Christian Wilhelm Westerhoff (1763–1806), düütschen Kumponist,
* Gay-Yee Westerhoff (* 1973), chineesch-engelsche Cellospelerin,
* Günter Westerhoff (1923–2015), düütschen Schriever,
* Horst-Dieter Westerhoff (* 1941), düütschen Politiker,
* Johannes Westerhoff (* 1947), düütschen Diplomaat,
* Jörg Westerhoff (* 1930), düütschen Politiker,
* Matthias Westerhoff (* 1961), düütschen evangeelschen Karkenhistoriker,
* Nadine Westerhoff (* 1983), düütsche Footballscheedsrichterin.

Kiek ok bi: Westerhof.
Plumöhlen

**Plumöhlen** () is en lütten Oort in de Gemeen Seevdaal in’n Landkreis Horborg, Neddersassen. De Oort höört polietsch al von öllers bi Lindhost mit bi.

## Geografie

Plumöhlen liggt so 400 Meter in’n Westen von de Seev. Dichtbi münnt de Lindhoster Graven in de Seev.

De Naveröörd sünd Karoxbossel in’n Noorden, Maschen-Dörp in’n Noordoosten, Maschen-Heid in’n Oosten, Host in’n Süüdoosten, Helmsdörp un Lindhost in’n Süüdwesten un Hittfeld in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Hittfeld in’n Kanton Hittfeld höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Vaagdie Hittfeld in dat Amt Horborg tohöört un denn von 1852 bet 1859 to dat Amt Hittfeld. 1859 is dat wedder Deel von dat Amt Horborg worrn. Na 1885 weer dat in’n Kreis Horborg. 1932 is dat Deel von’n ne’en, grötteren Landkreis Horborg worrn.

De Oort is as Deel von de Gemeen Lindhost an’n 1. Juli 1972 mit de Gemeenreform in Neddersassen an de Gemeen Seevdaal kamen.

### Inwahnertall

### Religion

Plumöhlen is evangeelsch-luthersch präägt un höört to dat Kaspel von de Mauritius-Kark in Hittfeld.

För de Kathoolschen is de St.-Ansgar-Kark in Hittfeld tostännig, de siet 2014 Deel von de Karkengemeen Goden Hirt in Winsen is. Toeerst hett de Oort to de Karkengemeen St. Petrus in Bookholt tohöört. De St.-Ansgar-Kark is 1964 boot worrn un hett bet 1978 noch to de Parree Bookholt höört. To’n 1. April 1978 is St. Altfrid in Mäkelfeld egenstännige Parree un Hittfeld Filialkark worrn.

## Weertschop un Infrastruktur

### Verkehr

Plumöhlen liggt direkt an dat Hoster Dreeeck, in dat sik de Autobahn 1 un de Autobahn 7 drapen doot. De nächste Opfohrt is de Opfohrt 41 Hittfeld op de A&nbsp;1, de so twee Kilometer in’n Westen von Plumöhlen liggt.

Över Lindhost is Plumöhlen verbunnen mit de Kreisstraat 77, de in’n Noordoosten na Hittfeld un Maschen geiht. In’n Westen löppt de K&nbsp;77 na de Landsstraat 213, de denn in’n Noorden na Horborg geiht un in’n Süden över Helmsdörp un Harmsdörp na Jesborg.

De nächste Bahnhoff is so bi fiev Kilometer wied weg in’n Noordwesten de Bahnhoff Hittfeld an de Bahnlien Hamborg–Bremen.

## Literatur

* Wilhelm Marquardt: *Chronik der Dörfer in der Gemeinde Seevetal. Lindhorst.* Seevdaal 1990

## Footnoten
Eekstüüv

**Eekstüüv** () is en Dörp in de Gemeen Rosengoorn in’n Landkreis Horborg, Neddersassen. De Oort höört polietsch al von öllers bi Eekel mit bi.

## Geografie

Eekstüüv liggt in’n Noordwesten von’t Klecker Holt.

De Naveröörd sünd Eekel, Nee-Eekel un Klecken in’n Noorden, Helmsdörp in’n Noordoosten, Harmsdörp un Bendsdörp in’n Oosten, Itzenbüttel un Oosterbarg in’n Süden, Reindörp un Bookholt in’n Süüdwesten un Büüns, Vaans un Dibbersen in’n Noordwesten.

## Historie

Eekstüüv geiht trügg op en Schaperee, de Hartog Otto II. 1551 hett anleggen laten. Dor is 1708 de Peterssche Arventinshoff von worrn.

### Verwaltungsgeschicht

In de Franzosentied von 1810 bet 1814 hett de Oort to de Mairie Hittfeld in’n Kanton Hittfeld höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Vaagdie Hittfeld in dat Amt Horborg tohöört un denn von 1852 bet 1859 to dat Amt Hittfeld. 1859 is dat wedder Deel von dat Amt Horborg worrn. Na 1885 weer dat in’n Kreis Horborg. 1932 is dat Deel von’n ne’en, grötteren Landkreis Horborg worrn.

De Oort is as Deel von de Gemeen Eekel an’n 1. Juli 1972 mit de Gemeenreform in Neddersassen an de Gemeen Ninndörp kamen, de von 1973 af an denn Gemeen Rosengoorn heten hett. Eekstüüv höört to de Oortschop Eekel binnen de Gemeen Rosengoorn.

### Inwahnertall

### Religion

Eekstüüv is evangeelsch-luthersch präägt un höört to dat Kaspel von de Thomas-Kark in Klecken. Fröher hett dat to dat Kaspel von de Mauritius-Kark in Hittfeld höört.

För de Kathoolschen is de Petrus-Kark in Bookholt tostännig.

## Weertschop un Infrastruktur

### Verkehr

Eekstüüv is över lüttjere Straten verbunnen mit de Kreisstraat 13/61 in’n Westen bi Vaans. De K&nbsp;13 löppt in’n Süden na Bookholt un in’n Noordwesten an de Bundsstraat 75 ran. In’n Noorden is Eekstüüv in Eekel mit de K&nbsp;12 verbunnen, de in’n Noordwesten na Ninndörp löppt un in’n Süüdoosten na Bendsdörp an de Landsstraat 213. Von de K&nbsp;12 geiht in Klecken na Noordoosten de K&nbsp;39 af na Hittfeld.

De nächste Autobahn is de Autobahn 1. De Opfohrt 42 Dibbersen liggt so söss Kilometer in’n Noordwesten von Eekstüüv un de Opfohrt 41 Hittfeld so söven Kilometer in’n Noordoosten.

De nächste Bahnhoff is so bi dree Kilometer wied weg in’n Noorden de Bahnhoff Klecken an de Bahnlien Hamborg–Bremen.

## Literatur

* *750 Jahre Eckel. Eckel, Eickstüve 1219–1969. Chronik einer niedersächsischen Gemeinde aus dem Landkreis Harburg.* 1969

## Footnoten
Westerhoff (Landkreis Horborg)

**Westerhoff** () is en Dörp in de Gemeen Rosengoorn in’n Landkreis Horborg, Neddersassen. De Oort höört polietsch al von öllers bi Tötsen mit bi.

## Geografie

De Naveröörd sünd Nee-Leversen in’n Noorden, Lüra in’n Noordoosten, Tötsen in’n Oosten, Eddels un Klecken in’n Süüdoosten, Jiddens in’n Süden, Ninndörp in’n Süüdwesten, Langenrehm, Sieversen un Leversen in’n Westen un Sottörp in’n Noordwesten.

## Historie

In’n Düütsch-Franzööschen Krieg 1870/1871 sünd twee Soldaten ut Westerhoff fullen oder vermisst un in’n Eersten Weltkrieg ölven.

In de Nacht von’n 30. op’n 31. Januar 1943 flögen brietsche Bombers en Luftangreep op Hamborg. Op’n Trüggweg sünd de Bummen, de an Boord noch nableven weren, över en Reeg Dörper afsmeten worrn, to de ok Westerhoff höört hett.

### Verwaltungsgeschicht

In de Franzosentied von 1810 bet 1814 hett de Oort to de Mairie Hittfeld in’n Kanton Hittfeld höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Vaagdie Hittfeld in dat Amt Horborg tohöört un denn von 1852 bet 1859 to dat Amt Hittfeld. 1859 is dat wedder Deel von dat Amt Horborg worrn. Na 1885 weer dat in’n Kreis Horborg. 1932 is dat Deel von’n ne’en, grötteren Landkreis Horborg worrn.

De Oort is as Deel von de Gemeen Tötsen an’n 1. Juli 1972 mit de Gemeenreform in Neddersassen an de Gemeen Ninndörp kamen, de von 1973 af an denn Gemeen Rosengoorn heten hett. Westerhoff höört to de Oortschop Tötsen binnen de Gemeen Rosengoorn.

### Inwahnertall

### Religion

Westerhoff is evangeelsch-luthersch präägt un höört siet 1926 to dat Kaspel von de Krüüzkark in Ninndörp. Vörher hett dat to dat Kaspel von de Mauritius-Kark in Hittfeld höört.

För de Kathoolschen is de St.-Ansgar-Kark in Hittfeld tostännig, dat siet 2014 to de Karkengemeen Goden Hirt in Winsen tohöört.

## Kultur

En Denkmaal för de Fullenen ut den Düütsch-Franzööschen Krieg un den Eersten Weltkrieg steiht in Ninndörp bi de Kark.

### Verenen

De Schüttenvereen Tötsen-Westerhoff is 1895 grünnt worrn.

## Weertschop un Infrastruktur

### Verkehr

Dör Westerhoff löppt de Kreisstraat 52, de in’n Westen över Sieversen na de Bundsstraat 3 bi Höll geiht un in’n Westen na Tötsen an de K&nbsp;85. De K&nbsp;85 geiht in Lüra an de Opfohrt 34 Marmsdörp (Autobahn 7) un Opfohrt 2 Marmsdörp/Lüra (Autobahn 261) in de Bundsstraat 75 över un löppt denn in’n Noordoosten wieder na Horborg. In’n Süüdwesten geiht de K&nbsp;85 na Ninndörp un is dor över de Opfohrt 42 Dibbersen mit de Autobahn 1 verbunnen.

In Tötsen gaht von de K&nbsp;85 de K&nbsp;69 un de K&nbsp;11 af. De K&nbsp;69 löppt in’n Noordoosten na Metzendörp, Woxdörp un Bääkdörp un dor an de Landsstraat 213 un de K&nbsp;11 geiht in’n Süüdoosten na Eddels un Hittfeld. En poor hunnert Meter in’n Westen von Westerhoff is de K&nbsp;52 över de Opfohrt 3 Tötsen verbunnen mit de Autobahn 261.

De nächste Bahnhoff is so bi fiev Kilometer wied weg in’n Oosten de Bahnhoff Hittfeld an de Bahnlien Hamborg–Bremen.

### Scholen

In Westerhoff gifft dat de Grundschool Westerhoff un en Kinnergoorn.

## Footnoten
Lohoff (Jesborg)

De **Lohoff** () is en Hoff in de Gemeen Jesborg (Samtgemeen Jesborg) in’n Landkreis Horborg, Neddersassen. De Oort höört polietsch al von öllers bi Jesborg mit bi.

## Geografie

De Lohoff liggt üm un bi 500 Meter af von de Seev op dat linke Över.

De Naveröörd sünd Bendsdörp in’n Noorden, Ramßel in’n Noordoosten, Marxen in’n Süüdoosten, Jesborg in’n Süüdwesten un Itzenbüttel in’n Westen.

## Historie

De Lohoff kummt 1551 as *Schillingshoff* toeerst in de Oorkunnen vör.

Vondaag warrt op’n Lohoff Rinnertucht un Forstweertschop bedreven.

### Verwaltungsgeschicht

In de Franzosentied von 1810 bet 1814 hett de Oort to de Mairie Jesborg in’n Kanton Hittfeld höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Vaagdie Hittfeld in dat Amt Horborg tohöört un denn von 1852 bet 1859 to dat Amt Hittfeld. 1859 is dat wedder Deel von dat Amt Horborg worrn. Na 1885 weer dat in’n Kreis Horborg. 1932 is dat Deel von’n ne’en, grötteren Landkreis Horborg worrn.

De Oort is as Deel von de Gemeen Jesborg an’n 1. Juli 1972 mit de Gemeenreform in Neddersassen an de ne’e, gröttere Gemeen Jesborg kamen.

### Inwahnertall

### Religion

De Lohoff is evangeelsch-luthersch präägt un höört to dat Kaspel von de Martinskark in Jesborg.

För de Kathoolschen is de Petrus-Kark in Bookholt tostännig.

## Weertschop un Infrastruktur

In’n Westen von’n Lohoff in’t Klecker Holt hett 2008 de Lions Club Hamborg-Noordheid den Märkenwannerweg *Der Trickser* anleggt. 2012 hebbt e Gemeen Jesborg un de Verkehrsvereen Jesborg den Wannerweg övernahmen.

In’n Oosten von’n Hoff gifft dat en RuheForst.

### Verkehr

De Lohoff liggt an de Landsstraat 213, de in’n Noorden över Harmsdörp un Helmsdörp na Hittfeld un Horborg geiht un in’n Süden na Jesborg un Hanstää.

De nächste Autobahn is de Autobahn 7. De Opfohrt 38 Ramßel liggt so söven Kilometer in’n Noordoosten von’n Lohoff.

De nächste Bahnhoff is so bi acht Kilometer wied weg in’n Noordwesten de Bahnhoff Klecken an de Bahnlien Hamborg–Bremen. Von 1874 bet 1981 hett dat ok Personenverkehr op de Bahnlien Wittenbarg–Bookholt geven. De nächste Bahnhoff weer in disse Tied de Bahnhoff Jesborg annerthalv Kilometer in’n Süüdwesten.

## Footnoten



## Weblenken

* Websteed von’n Hoff (hoochdüütsch)
Lohof

**Lohof** is de hoochdüütsche Naam von

* Lohoff, Oort in de Gemeen Jesborg in’n Landkreis Horborg, Neddersassen,
* Loohoff, Oort in de Gemeen Dörbern in’n Landkreis Veern, Neddersassen.
Pulvermöhl

**Pulvermöhl** betekent

* Pulvermöhl, Anlaag to’n Herstellen von Scheetpulver,
* Pulvermöhl, Oort in de Gemeen Hemmoor in’n Landkreis Cuxhoben, Neddersassen,
* Pulvermöhl, Oort in de Gemeen Seevdaal in’n Landkreis Horborg, Neddersassen.
Klint (Landkreis Horborg)

**Klint** () weer en lütten Oort, de to Mäkelfeld in de Gemeen Seevdaal in’n Landkreis Horborg, Neddersassen, höört. Vondaag is de Oort kumplett mit Mäkelfeld tohoopwussen un warrt nich mehr as separaten Oort wohrnahmen.

## Geografie

Klint leeg an de Kant von de Geest na de Maschen von de Elv. Dichtbi leeg ok de Pulvermöhl.

De Naveröörd sünd Lütt Moor un Groot Moor in’n Oosten, Freeswardermoor in’n Oosten, Hössen in’n Süüdoosten, Maschen in’n Süden, Glüsen in’n Süüdwesten, Mäkelfeld in’n Westen un Rönnborg in’n Noordwesten.

## Historie

### Verwaltungsgeschicht

De Oort hett vör 1885 to de Vaagdie Höpen in dat Amt Horborg tohöört. Na 1885 weer dat in’n Kreis Horborg. 1932 is dat Deel von’n ne’en, grötteren Landkreis Horborg worrn.

### Inwahnertall

### Religion

Klint is evangeelsch-luthersch präägt un höört to dat Kaspel Mäkelfeld.

För de Kathoolschen is de St.-Alfrid-Kark in Mäkelfeld tostännig, de siet 2014 to de Karkengemeen Goden Hirt in Winsen höört.

## Literatur

* Lisa Heßmer: *Meckelfeld. Unsere Alten Dorfteile.* 1999

## Footnoten
Blauflunkengoos

De **Blauflunkengoos** oder **Blauflögelgoos** (*Cyanochen cyanoptera*) is en Vagel ut de Familie vun de Aantenvagels. Dor warrt se to de Unnerfamilie vun de Halfgöse torekent. De wetenschoppliche Naam is to’n eersten Mol 1845 dör Rüppell bekannt maakt wurrn. 

## Kennteken
Beide Geslechter hefft en bruun-griese Farv. De groten Feddern an de Flunken sünd blau. Föte, Been un Snavel sünd swatt. Dat Lief kann bi de Ganners 60 cm, bi de Göse bit 55 cm lang weern. 

## Wie se sik vermehrt
De Goos leggt 4 bit 7 Eier un brott dor um un bi 32 Dage up. 

## Vörkamen
De Goos kummt in Freeheit man bloß in Äthiopien vor. Dor is se endeemsch un levt in dat Hoochland vun Äthiopien up 2.500 - 4.000 m Hööchde. Up de Rode List vun den IUCN steiht de Aart unner den Status “hett al wat afkregen“. Dat warrt annahmen, datt dat bi 5.000 bit 15.000 vun düsse Göse gift.

## Kiek ok bi
*List vun Vagels

## Literatur
* **De grote dierenencyclopedie**, (1993) Zuidnederlandse Uitgeverij N.V., Aartselaar, België.  ISBN 90-243-5204-5.

## Weblenken
Orinokogoos

De **Orinokogoos** (*Neochen jubata*) is en Vagel ut de Familie vun de Aantenvagels. Dor warrt se to de Unnerfamilie vun de Halfgöse torekent. Se is de eenzigste Goos ut dat Geslecht *Neochen*. De wetenschoppliche Naam vun de Aart is to’n eersten Mol bekannt maakt wurrn 1825 dör Spix. 

## Kennteken
De Vagel warrt bit hen to 65 cm lang. Siene Feddern sünd an de Unnersiete roodbruun un up de Uppersiete swatt. Kopp, Hals, Bost un Schullern sünd geelbruun. 

## Wo de Orinokogoos vörkamen deit
De Oort kummt vör in den Regenwoold vun den Amazonas. In dat Johr 2002 is taxeert wurrn, datt dat 25.000 bit 100.000 Vagels vun düsse Aart geven deit. Dat warrt annahmen, datt düsse Tahlen torüchlopen doot.

## Freten
Freten deit de Orinokogoos meist Beren, Grööntüüch un Saat, hen un enn ok mol en poor Sniggen un annere Weekdeerter un Insekten.

## IUCN-Status
Up de Rode List vun den IUCN steiht de Orinokogoos unner den Status „nich wiet af vun Gefohr“.

## Kiek ok bi
*List vun Vagels

## Weblenken
Mocambo (Schipp)

De **Mocambo** is en 24 Meter lang un 5,15 Meter breed Schipp, dat op de Oost Touristen schippert. 75 Lüüd kann dat Schipp befördern.

## Historie

Dat Schipp harr sien Stapelloop in’n Juli 1872 op de Reiherstiegwarft in Willemsborg. Dat weer to de Tied en 13,30 Meter lang un 4,20 Meter breed Dampschipp mit en 45-PS-Dampmaschien. Dat Schipp is toeerst op’n Naam *Hamburg* döfft worrn. Von 1872 bet 1908 is dat Schipp as Damper in Hamborg op de Alster föhrt. 1908 is dat denn ümboot worrn un hett en gröttere Maschien mit 65&nbsp;PS kregen. Dat Schipp hett *Latona* heten un weer för 200 Fohrgäst tolaten. 1920 güng dat Schipp in’n Besitt von de Hambörger Hoochbahn över un is op den Naam *Barmbeck* döfft worrn. 1939 keem dat Schipp denn na Lübeck, is grundöverhaalt worrn un hett den Naam *Vorwerk* kregen. 1945 hett de Trave Transportgesellschaft Ahrens & Co. dat Schipp övernahmen un op de Böbs-Warft in Traavmünn is de Dampmaschien utboot worrn. Dat Schipp hett denn en ne’en Dieselmotoor von Deutz kregen. 1952 is de *Vorwerk* na Berlin an Wilhelm Zolchow verköfft worrn un dat Schipp hett *Obermaat* heten. 1953 hett de Berliner Teltow-Warft dat Schipp övernahmen. 1954 is dat Schipp kumplett nee opboot worrn. Dorbi is blots de ole Rump bleven. Na de Ümbo-Arbeiden weer dat Schipp 23,65 Meter lang, 5,15 Meter breed un hett en ne’en Dieselmotoor mit 75&nbsp;PS kregen. Dat Schipp is denn as *Neukölln* an de Berliner *Stern- und Kreisschifffahrt* verköfft worrn. Von 1954 bet 1977 is dat Schipp in’n Passageerdeenst in Berlin föhrt. 1977 is dat Schipp an de Reederee Schillow verköfft worrn un hett den Naam *Tarzan* kregen.

An’n 6. November 1978 hebbt Luise un Joachim Würfel, de dat Hotel *Seefahrer* in Achthöben bedreven hebbt, dat Schipp op de Oost haalt un ehr den Naam *Mocambo* geven. In dat Johr hett dat Schipp ok en Dieselmotoor DAF 575 DD mit 105&nbsp;PS kregen. Von 1978 bet 1998 weer dat Schipp to Utflugsfohrten op de Oost ünnerwegens. 1993 is dat Schipp an de Familie Landsmann övergahn. 1998 is dat Schipp na Oostdüütschland verköfft un na Ribnitz-Damgorn brocht worrn. Von 1999 bet 2001 leeg dat Schipp stillleggt in Ribnitz-Damgorn. As dat Schipp 2001 dwangsveraukschoneert worrn is, hett de Koptein Caspar Bingemer ut Öberndörp dat Schipp köfft. Op de FORKOR-Warft in Stettin is dat Schipp wedder op Vordermann brocht worrn un keem 2002 trügg an de Oost. In’n Oktober 2005 weer de *Mocambo* noch wedder op de FORKOR-Warft in Stettin un dor sünd de Kiel un Bodden bi utwesselt worrn. Siet 2002 maakt de *Mocambo* wedder Utflugsfohrten op de Oost.

## Footnoten



## Weblenken

* Websteed to de Mocambo (hoochdüütsch)